N G Kerk Plumstead - WEBJOERNAAL
Besoek van Allain en Nicole Ravello-Hoërson
Mercia stel ons spreker, Nicole Ravello-Hoërson en haar man Allain voor. Sy is 'n bekeerde uit die Islam en werk onder Moslems. Sy het in Madagaskar grootgeword. Haar pa was 'n magistraat. As tiener was dit vir haar 'n skok toe haar ouers geskei is. Daar was 'n leegheid in Nicole en sy begin met 'n reis om die leegheid te vul. Sy was altyd passievol en het altyd voluit geleef en niks half gedoen nie. Sy het van die musiek van die nonne en monnikke gehou en word 'n Rooms Katoliek en gaan na 'n klooster. Eendag was sy egter geskok toe 3 mans kom aanklop vir kos en die nonne hul wegjaag sonder om hul te help.
Sy los die Christendom en word 'n Hindoe. Hul het miljoene gode en sien Jesus net as een van baie gode. Boonop glo hul in reïnkarnasie. Eendag trap sy 'n kakkerlak dood en 'n hindoe vriendin sê: "Jy kan dit nie doen nie, dis dalk jou oupa."
Sy los ook Hindoeïsme en word 'n Boeddhis. Daar is net soveel gode en jy bereik eers nirvana (vrede) na 150 reïnkarnasies.
Volgende word sy 'n Moslem. Haar beste vriendin op skool was 'n Moslem. Hulle is baie vriendelik en gasvry. Sy word deel van haar vriendin se groep. Hul vas en bid 5 keer 'n dag. Haar oë het eers oopgegaan toe haar vriendin se ouers wou hê sy moes trou met 'n wildvreemde. Hul 2 meisies het vir Allah gebid dat die man tog goed sal lyk.
Mense word Moslems sonder dat hul eers die Koran bestudeer het. Nicole begin om die Koran te lees en sien 'n man kan 4 vrouens hê en as een hom nie plesier nie kan hy selfs per sms net 3 keer sê: "ek skei jou" en nog meer hy kan soveel byvroue hê as wat hy begeer. As hy paradys toe gaan kan hy 2 vroue saamneem, of hy kan daar soveel maagde kry as wat hy wil hê. Koran 4:34 sê as vrou jou kwaad maak ( byvoorbeeld weier om jou bed te deel) mag jy haar slaan. Sy los ook Islam en sluit by 'n okkulte groep aan. As jy jou met die donkerte bemoei, word dit donker in jou.
Gelukkig het sy toe by haar tweelingbroer en twee susters gaan woon en hulle was Christene. Sy het hul eendag kerk toe gevolg en daar liefdevolle mense gevind. Sy lees Matt 11:28 en vind rus by Jesus. Die duiwel het hard probeer maar 'n sagte stem het vir haar gesê; "Kom na My toe Ek sal jou rus gee" 'n Sendeling het aan haar die Evangelie verduidelik en sy het die Bybel begin lees. Sy kon dit nie neersit en het 2 dae en 2 nagte aanmekaar gelees. Sy bely daarna haar dwalinge en vra dat God haar sal gebruik om Sy boodskap oor te dra.
Sy het in 1980 SA toe gekom en is verbonde aan die Kalkbaai Bybelkollege. Hand 17:24 – 28 sê onder andere "In Hom leef, beweeg en is ons". Hy stuur ons uit, ook na die Moslems. Reik uit na hulle, wen hul met liefde en bo alles bid vir hulle.
Besoek van Willie en Tina De Klerk van Cape Mission wat werk by verskeie skole (onder andere in Parkwood) by die Vrouediens Algemene (Sending) vergadering
Tina is van Madagaskar en het 14 jaar gelede na 'n Christen kollege in Kaapstad gekom vir opleiding in kinderevangelisasie. Sedertdien werk sy vir die Here. Willie het in 1987 tot bekering gekom. Hulle het ontmoet, is getroud en werk sonder enige vergoeding en die Here wat hul geroep het, versorg hul. Hy verklaar: "As Hy jou roep sal Hy jou beskerm as jy Sy werk doen."
Hul bly op die oomblik in iemand se motorhuis wat ook as hul kantoor moet dien. Hul is deel van Cape Mission en bied ook LIFESKILLS programme by verskeie skole aan. Hul gebruik die Heroes program.
Hulle deel die volgende met ons:
Hul saai die saad en God gee die vrug; soms eers jare later/ Navorsing wys kinders tussen 4 en 14 is die ontvanklikste vir die evangelie. As Christene gevra word op watter ouderdom het hulle tot bekering gekom, wys dit die volgende:
Verder word bereken dat tussen 50 – 80% van die onbereikte nasies, kinders is.
2. Hulle noem die volgende gevare vir ons kinders (vgl Matt 18:6) "Elkeen wat een van hierdie kleintjies wat in My glo, van My afvallig maak, vir hom is dit beter as hy met 'n groot meulsteen aan sy nek in die diepsee verdrink"
* Satanisme * Islam *New Age *Evolusionisme
*Dwelms *Alkohol *Groepsdruk *Boelies by skole
3. Die skole is nog oop vir die evangeloe en nooi hulle uit om met die kinders te kom gesels.
4. Hulle is besig met 'n Bybelprojek vir Nov 2015 en wil graag vir elke kind 'n Bybel gee. Ons kan gerus hierdie projek steun. Lees meer by www.3eministry.com
Hul vra vir ons gebede en ondersteuning.
Ons vorm almal deel van God se legkaart. Ons is geroep om ons deel te doen in die uitbreiding van Sy koninkryk veral onder kinders en die jeug (Matt 18:14) "So is dit ook nie die wil van julle Vader in die hemel dat een van hierdie kleintjies verlore moet gaan nie."
SINODALE TAAKSPAN VIR VROUEBEGELEIDING ~ SINODALE BYEENKOMS — at Eensgezind, Durbanville
Kyk net hoe lekker kuier so 'n klomp vrouens saam! Die Sinodale Taakspan vir Vrouebegeleiding (STV) se vierjaarlikse sinodale byeenkoms op 3 Junie by Eensgezind, Durbanville, was 'n fees!
Dr Nico Simpson en Gielie Loubser het die vroue begelei. Vroue getuig
daarvan dat hulle met behulp van "Eva se gebed", opnuut bewus kon word, om God raak te sien in hul eie lewe en hul identiteit in Christus.
~Bron: N G Wes-Suid-Kaap
"GOD SE WONDERWERK!" - Tweede uitreik na Parkwood
Na die eerste uitreik het ons by 'n diens in die kerk vertel hoe die oggend verloop het en gevra vir hulp van ander gemeentelede.
Baie dankie aan diegene wat die roepstem gehoor en kom help het. Ons het dié keer 300 hamburgers gereed gekry en alles het glad verloop. Dankie vir al die gebede en donasies uit die gemeente. Twee besighede in die omgewing het ook donasies gegee.
08:15 Kry die hamburger rolletjies wat weer geskenk is deur Spar. Baie baie dankie.
08:30 Begin by die kerksaal met die vure se aansteek. Daar is dié keer 5 braaiers!
09:00 Die kole is reg, maar "O wee" die patties nog gevries! Laas keer was dit te pap! Die patties staan in die flou sonnetjie. Ria sukkel om dit los te kry van mekaar af om dit op die roosters te kan pak. Ek beloof om volgende keer die wekker te stel en dit so 4 uur uit die vrieskas te haal!!
10:00 Die dames sny en smeer solank die broodjies. Die patties kom van die roosters af en in die oonde warm gehou. Ander oefen solank aan die liedjies wat ons die kinders wil leer.
10:30 Die hamburgers word gemaak en verpak. Almal word ingespan; sefs die kleinste van die twee skoolkinders wat kom help het.
11:00 O wee ons sakkies ie te min! Wat nou gemaak? Page dink sy het 'n rol waspapier wat ons kan opsny. Maar ons is baie sakkies kort! Een rol waspapier gaan nie eers genoeg wees nie!
11:10 Page kom jubelend in met 'n pak sakkies! Sy vertel: "by die huis besef ek ek het nie 'n rol waspapier nie. Ek gaan kyk in 'n ander kas en daar REG VOOR staan die pak papiersakkies waarna ek al jare gesoek het en nie kon kry nie! Dit was nie daar reg voor in die kas nie. Ek belowe julle; "Hy het dit daar neergesit." Ons glo Hy het dit weggesteek vir jou oë omdat Hy dit vir vanmôre wou gebruik! Ook om ons almal se geloof te versterk.
11:45 Ons ruim op. Die mans maak die braaiplek netjies. Die dames die kombuis en ons pak die motors.
12:00 Omdat ons meer hande gehad het dié keer het ons tyd vir 'n vinnige koppie koffie voor ons Parkwood toe vertrek.
12:30 Die rye kinders in Parkwood oorweldigend. Daar is reeds heelwat meer as die vorige keer. Die helpers het die kinders in twee rye verdeel . Dié wat deel is van die 'Jesus loves me' bediening van Chantel Lengeveldt en dan die res wat gesien het daar is iets om te eet. Ons sing heerlik saam. Daar is entoesiastiese helpers wat Jesus se Naam proklameer en die kinders aanmoedig om Hom te loof uit hul harte.
Na 'n gebed deur Pastoor Lengeveldt word die kos en 'n fizzer uitgedeel. Ons kon nog 20/30 meer gehad het.
Ons maak 'n kringetjie en bid vir die redding van siele en loof ons wonderlike Hemelse Vader vir Sy oorvloedige liefde aan Sy kinders.
Besoek van Lorraine Keet van die Radiobediening van die St James kerk in Kenilworth
Lorraine lees uit Ps 139:16 en Rom 8:28 en verwys na God se plan vir ons lewe
Sy vertel van die dood van haar man Ken 3 jaar gelede in Thornton na 'n aanval by hul huis. Lorraine self is wreed aangerand en was bewusteloos na houe op die kop met 'n vleishamer. Sy is eers 5 uur later in Vincent Palotti hospital opgeneem. Ten spyte van 22 steekwonde en die gekraakte skedel het sy nooit enige pyn gehad nie. Sy was 11 dae in die hospital en woon nou by die Brown & Annie Lawrence Home in Pinelands.
Ten spyte van die hartseer oor Ken (hul was 54 jaar getroud) sien sy God se plan met haar lewe is uiteindelik volvoer 99% van die mense wat vandag deel is van haar lewe sou nie voorheen haar pad gekruis het nie. Sy kon nie voor die gebeure praat voor 'n groep mense nie, maar God het haar lewe gespaar met 'n doel. Hy het haar tong 'los' gemaak vir hierdie getuienistaak.
Ken het na sy aftrede begin met die Frank Retief kerk se Radio Mission program. Hy het die preke gereed gemaak vir uitsending oor radiostasies (30 minuut preke) Lorraine help nog steeds met hierdie werk (Radio Mission). Die preke word deur 24 radiostasies gebruik waarvan 5 buite SA is, onder andere in Burundi, Uganda, St Helena.
Bid asseblief vir die radiobediening; dat God se liefdesboodskap wyd gesaai sal word en op vrugbare grond sal val.
Bid asseblief ook vir Lorraine vir gesondheid sodat haar boodskap vlerke kan kry en meer mense kan seker maak of hul gereed is om God te ontmoet.